<classify> MBUNGE wa Kilwa Kusini, Suleiman Bungara maarufu Bwege ameimwagia sifa Serikali ya Awamu ya Tano ya Rais John Magufuli, kwa kutekeleza miradi mingi ya maendeleo jimboni mwake.Mbunge huyo machachari wa Chama Cha Wananchi CUF, ametoa pongezi hizo bungeni wakati akichangia Mapendekezo ya Mpango wa Maendeleo ya Taifa na Mwongozo wa Bajeti ya Mwaka 202021.Huku Bunge ambalo lilikuwa limekaa kama Kamati ya Mipango likiwa kimya kumsikiliza, Bwege aliitaja miradi mbalimbali iliyotekelezwa na Serikali ya Rais John Magufuli na kuisifu kwa kutekeleza ahadi zake hizo.Aliitaja miradi hiyo kuwa ni ya vituo vitatu vya afya, barabara, na mahakama ambayo alisema iko mingine inaendelea kukamilishwa katika jimbo lake hilo.Mwenyekiti kwanza napenda kuishukuru Serikali ya Awamu ya Tano kwa maendeleo iliyoleta jimboni kwangu, amesema Bwege huku akipigiwa makofi na wabunge waliokuwa wakimsikiliza.Kuna miradi ya afya, nimejengewa vituo vitatu vya afya, kuna barabara ya Kwamkocho Kivinje ambayo niliipigia kelele tangu Awamu ya Nne, sasa imeisha. Asante sana.Kuna Chuo cha Maendeleo ya Wananchi wamejenga, kinaendelea vizuri sana, Alhamdullilah. Kuna Mahakama nzuri sana imeisha, Alhamdulillah. Kwa kweli nashukuru sana... mnyonge mnyongeni lakini haki yake mpeni. Sisi wanasiasa kwenye mabaya tunakosoa, likiwa zuri sema, ndio siasa, amesema Bwege na kushangiliwa na wabunge wenzake katika mchango wake huo.Aidha, alipongeza kwa kutengewa fedha kwa miradi ya maji jimboni mwake, ambayo imepatiwa fedha kutoka Serikali ya India, akisema, In Shaa Allah, nimeona.Bwege aliyekuwa amevalia suti ya rangi ya bluu bahari, wakati akichangia alikuwa amesimama jirani na Mbunge wa Vunjo, James Mbatia NCCR-Mageuzi.Katika mchango wake, mbunge huyo kutoka mkoani Lindi, pia alizungumzia Bandari ya Kilwa Masoko akisema ina kina kirefu cha asili na hajaona katika mpango wa maendeleo kama imewekewa utekelezaji.Mwishoni mwa mchango wake, alizungumzia utawala bora, akisema licha ya mambo mazuri ya maendeleo yanayofanywa na serikali, kuna tatizo la utawala bora.Alijikita kuzungumzia sintofahamu iliyojitokeza katika mchakato wa Uchaguzi wa Serikali za Mitaa, ambao baadhi ya wagombea wameenguliwa kwa kukiuka Kanuni za Uchaguzi wa  <topic>: KITAIFA 